A cicuta contiene conina y qualques alcaloides verenosos semellants, y ye verenosa pa totz os mamifers (y muitos atros organismos) que la minchan. S'ha informau d'intoxicación en bovins, tocíns, uellas, crabas, somers, coniellos y caballos. Incherir mas de 150 a 300 mg de conina, equivalent a seis u ueito fuellas de cicuta, puede estar fatal pa os humans adultos. As simients y as radices tamién son toxicas, mas que lo follamen. Si bien a toxicidat d'a cicuta resulta sobretot d'o consumo, l'enverenamiento tamién puede resultar d'a inhalación y d'o contacto con a piel. Os granchers tamién han de tener cudiau de que lo feno que alimentan a los animals no contenga cicuta. A cicuta ye mas verenosa en a primavera quan a concentración de γ-coniceina (o precursor d'atras toxinas) ye en o suyo punto maximo.